സൗത്ത് ലേക് തഹോയ്

സൗത്ത് ലേക് തഹോയ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സിയേറ നെവാദയിൽ സ്ഥിതിചെയ്യുന്നതും എൽ ഡൊറാഡോ കൗണ്ടിയിലെ ഏറ്റവും ജനസംഖ്യയുള്ള നഗരവുമാണ്. പേരു സൂചിപ്പിക്കുന്നതുപോലെ ഈ നഗരം തഹോയ് തടാകത്തിന്റെ തെക്കൻ തീരത്താണു സ്ഥിതി ചെയ്യുന്നത്.  2000 ലെ സെൻസസ് പ്രകാരം 23,609 ആയിരുന്ന ഈ നഗരത്തിലെ ജനസംഖ്യ  2010 ലെ സെൻസസ് പ്രകാരം21,403 ആയി കുറഞ്ഞിരുന്നു.

 ഭൂമിശാസ്ത്രം 
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണം 16.6 ചതുരശ്ര മൈൽ (43 ചതുരശ്ര കിലോമീറ്റർ) ആണ്. ഇതിൽ 10.2 ചതുരശ്ര മൈൽ (26 ചതരുരശ്ര കിലോമീറ്റർ) കരഭൂമിയും 6.4 ചതുരശ്ര മൈൽ (17 ചതുരശ്ര കിലോമീറ്റർ) അല്ലെങ്കിൽ 38.80 ശതമാനം ഭാഗം വെള്ളവുമാണ്. സമുദ്രനിരപ്പിൽ‌നിന്ന് ഏകദേശം 6,237 അടി (1,901 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ